钦定古今图书集成/明伦汇编/氏族典/第337卷 > 刘式
## 钦定古今图书集成/明伦汇编/氏族典/第337卷 > 刘式

按《宋史陈恕传》：“刘式，字叔度，袁州人。李煜时举三传
中第，归宋，历迁赞善大夫，监通州丰利监及三司都
磨勘司。至道中，并三勾院为一，命式领之。再转工部
员外郎，迁刑部检校过峻，为下吏所讼，免官卒。真宗
赐其子立本学究出身，次子立之后为国子博士，立
德、立礼并进士及第，立礼为殿中丞。”